程宗

程宗（），字源伊，直隸蘇州府常熟縣人，明朝政治人物。景泰辛未進士。弘治初官至南京工部尚書。

生平
景泰元年（1450年）庚午科應天府鄉試第二十名。景泰二年（1451年）聯捷辛未科會試第一百十八名，殿試以詩經登柯潛榜進士第三甲第三十一名進士。四年六月授刑部主事《大明英宗睿皇帝實錄卷之二百三十》：景泰四年六月，擢進士袁凱、陳鴻漸、陳蕙、程宗、王佐俱為刑部主事，楊昶為工部主事。，陞刑部員外郎，擢江西吉安府知府。丁父憂去官。服闋，改真定府知府，因病未赴任。改知武昌府，成化八年（1472年）八月擢升四川布政使司左參政，十一年十二月進陝西右布政使，十二年八月轉左布政使，所至皆有政績，為民稱頌。十三年七月進都察院右副都御史、治院事，次月改命巡撫陝西。十六年三月丁母憂去職。將服闋，十八年七月起右副都御史，勘處雲南木邦夷情，調停木邦酋長罕穵法孟養思六與孟密曩罕弄母子作亂。十九年十月接替吳誠任雲南巡撫，以功轉公左副都御史，加俸一級。二十二年（1486年）八月召為刑部右侍郎，轉左侍郎，以尚書缺署掌部事。九年考滿，拜南京工部尚書，加一級俸。致仕歸，弘治五年（1492年）卒於家。朝廷賜祭葬《謙齋文録·卷四》：故資德大夫南京工部尚書程公神道碑銘 弘治己酉，南京工部尚書程公致仕還家，後三年十月八日，以疾卒，享年六十七。公蘇之常熟人也。于是守臣以公訃聞。事下禮部，謂當遣官祭葬如卹典，上允之，乃以卒之明年某月某日，葬于虞山之麓。其子惠特求予製神道碑銘辭不獲，乃按少詹事吳君狀書之。公諱宗，字源伊，姓程氏。其先有三八將仕者，從宋自汴南遷，家于常熟，世有隱德，至公始發。以宣德丙午七月十五日生，少入邑庠，學業有聲。登景泰辛未進士。初授刑部主事，階員外郎。擢吉安知府。公在刑部，治獄詳慎，綽有才名。時有大臣退休者，當英宗復位之初，畏罪自盡，怨家誣其子謀殺，久不能決。法司奏遣公往訊，所誣遂白。吉安素號難治，吏書奸弊百出，每以訟牒自裁，獄成。特使從旁書之，奸弊悉去，至今郡人論作郡者，以公首稱。丁父憂。服闋，改知真定，以病未赴。吉安之民知之，相率走闕下，乞公復任。至則改知武昌矣。踰二年，擢四川布政司左參政，進陝西右布政使，再轉左布政使，所至皆有政績，民多頌之。朝廷知公可用，特擢都察院右副都御史、治院事，尋以陝西缺巡撫，即以命公。適邊境多事，偕總兵官率師征洮川西〈缺〉　松等族及往來慶陽榆林，調度兵食邊境無虞。又丁母憂。赴京乞守制，得賜其母葬祭。服闋未上，會木邦酋長罕穵法孟養思六與孟密曩罕弄母子，累歲相讐殺，雲南守臣奏乞調兵討之，朝議以為不便宜，遣大臣如程某者往諭。乃即其家賜以璽書而行。公被敕旨諭之，折其辯説。及見曩罕弄，復責其擅相攻擊之罪，皆頓首服，乃以具奏始設孟密安撫司以材寨歸木邦不相統攝，而西南遂無事矣。朝廷嘉之，轉公左副都御史加俸一級，仍巡撫雲南、贊理軍務。久之，召為刑部右侍郎，尋轉左侍郎，以尚書缺署掌部事，能律以法，部中肅然。九年考滿，始拜南京工部尚書，加一級俸。公至是雖老益勤，凡工役材用計度精詳，無所濫費。人方望公久任，則致仕而歸且卒矣。公之曾祖、伯高祖士迪，父景和，皆不仕。以公貴，贈祖父都察院右副都御史，妣皆贈淑人，配譚氏封淑人。子男五，曰恩，國子生；惠、志、感，俱義官；𢘅，邑庠生，女一。孫男七。公居官見於前所叙述者，其大畧如此。若其持身之謹，待人之厚，人皆知之，不待書也。甞預同考會試，甄別得士為多。喜為詩，有《宦遊撫夷集》藏于家。銘曰：「壯哉海虞，為吳上縣。古有名賢，文學肇見。厯世既逺，益多聞人。有美程公，出為名臣。少學于家，遂顯科第。郎署初登，刑無偏詖。吉惟大郡，爭訟為嬉。以公出守，吏不敢欺。自蜀而秦，以公分省。政譽日騰，巡撫是命。乃長憲秩，公才實優。西戎即叙，士卒歌謳。乃撫南蠻，乃息其忿。片言折之，兵不血刃。久勞于外，帝實念公。有使召入，馴至司空。積勞既久，而病斯作。奉身還家，晚歲之樂。何棄斯世，訃音忽来。卹典爰降，誠為死哀。視其後人，多而蟄蟄。何以致之，公有陰德。海虞之野，有山巍然。後識其藏，司空之阡。」。

著作
程宗喜為詩，有《宦遊撫夷集》藏于家。

曾於天順六年（1462年）斥資刊刻《新刊歐陽文忠公全集》。彭勖.《新刊歐陽文忠公全集》後序

家族
曾祖程伯高。祖父程士迪。父程景和。母張氏。具慶下。弟源泰、憲。《天一阁藏明代科举录选刊·登科录》（《景泰二年进士登科录》）

参考

Category:明朝刑部主事
Category:明朝刑部員外郎
Category:明朝吉安府知府
Category:明朝真定府知府
Category:明朝武昌府知府
Category:明朝四川布政使司參政
Category:明朝陝西布政使
Category:明朝陝西巡撫
Category:明朝雲南巡撫
Category:明朝刑部左侍郎
Category:明朝刑部右侍郎
Category:南京工部尚書
Category:常熟人
Z